ธปท.เปิดประมูลพันธบัตร 4 หมื่นล้านบาท
ธปท.ออกพันธบัตร 4 หมื่นล้านบาท เพื่อดูแลสภาพคล่องในระบบเศรษฐกิจ เปิดประมูล 17 ก.พ.นี้
17 ก.พ. 2560

ธปท.ออกพันธบัตร 4 หมื่นล้านบาท เพื่อดูแลสภาพคล่องในระบบเศรษฐกิจ เปิดประมูล 17 ก.พ.นี้
นางสาววชิรา อารมย์ดี ผู้ช่วยผู้ว่าการสายตลาดการเงิน ธนาคารแห่งประเทศไทย (ธปท.) ได้ออกประกาศแผนการประมูลขายพันธบัตรธนาคารแห่งประเทศไทย อายุไม่เกิน 15 วัน ประจำเดือนก.พ.2560 โดยจะเปิดประมูลขายพันธบัตรรุ่น พ.7/14 /60 ในวันศุกร์ที่ 17 ก.พ.นี้ วงเงินรวม 4 หมื่นล้านบาท อายุพันธบัตร 14 วัน พันธบัตรนี้ให้ชำระเงินวันที่ 21 ก.พ.2560 และครบอายุวันที่ 7 มี.ค.2560
ทั้งนี้ การประมูลขายพันธบัตรของธปท.เป็นการดำเนินการ เพื่อดูแลหรือดูดสภาพคล่องในระบบเศรษฐกิจให้อยู่ในระดับที่เหมาะสมกับกิจกรรมทางเศรษฐกิจ และให้สอดคล้องกับระดับอัตราดอกเบี้ยนโยบายในปัจจุบันที่ 1.5% ป้องกันไม่ให้สภาพคล่องก่อผลกระทบต่อเสถียรภาพเศรษฐกิจ